pythainlp/thai_wikipedia_clean_20230101 huggingface dataset:
วิหารกว้าง 5.15 เมตร ยาว 12.50 เมตร โครงสร้างคอนกรีตและไม้ ศาลาการเปรียญกว้าง 9 เมตร ยาว 14.60 เมตร โครงสร้างคอนกรีตและไม้กุฏิสงฆ์จำนวน 5 หลัง โครงสร้างเป็นอาคารไม้ 4 หลัง ครึ่งตึกครึ่งไม้ 1 หลัง หอระฆัง เป็นอาคารคอนกรีตเสริมไม้ และศาลาไม้อยู่ข้างอุโบสถ ลักษณะสถาปัตยกรรมท้องถิ่น ยกพื้น ประดับช่อฟ้า ใบระกา หางหงส์ปูนปั้น
เจงกิส ข่าน (วิดีโอเกม)
เจงกิส ข่าน  หรือชื่อเต็มต้นฉบับคือ อาโอกิโอกามิโตะชิโรกิเมจิกะ: เจงกิส ข่าน  เป็นเกมวางแผนผลัดกันเล่นใน ค.ศ. 1987 ที่พัฒนาโดยบริษัทโคอิ ซึ่งเปิดตัวครั้งแรกสำหรับเอ็นอีซี พีซี-9801, เอ็มเอสเอกซ์ และชาร์ป เอกซ์68000 ใน ค.ศ. 1988, ดอส และนินเท็นโดเอนเตอร์เทนเมนต์ซิสเตมใน ค.ศ. 1990, และอามิกาใน ค.ศ. 1990 โดยเป็นเกมที่สองในซีรีส์ ต่อจาก"อาโอกิโอกามิโตะชิโรกิเมจิกะ" สำหรับพีซี-88, พีซี-98 และเอ็มเอสเอกซ์
เกมดังกล่าวมีสองวิธีในการเล่น อย่างแรกคือ"การพิชิตมองโกล" โดยเริ่มขึ้นใน ค.ศ. 1175 ซึ่งเป็นโหมดผู้เล่นเดี่ยว ที่ผู้เล่นควบคุมขุนศึกเตมูจิน และพวกเขาต้องยึดครองดินแดนโดยการรักษาเศรษฐกิจให้มีเสถียรภาพ, มีกองทัพพร้อมที่จะต่อสู้ รวมทั้งโดยการโจมตีดินแดนอื่น ส่วนอย่างที่สองคือ"การพิชิตโลก" ซึ่งเป้าหมายคือการพิชิตทุกประเทศที่เป็นปฏิปักษ์
สำหรับ"การพิชิตโลก" ซึ่งเริ่มต้นใน ค.ศ. 1206 ได้เริ่มด้วยการเลือกจำนวนผู้เล่นและความยาก โดยรองรับผู้เล่น 1–4 คน ซึ่งผู้เล่นต้องเลือกว่าต้องการเป็นใคร ได้แก่ เจงกิส ข่าน (มองโกล), จักรพรรดิอเล็กซิออสที่ 1 (ไบแซนไทน์), พระเจ้าริชาร์ด (อังกฤษ) หรือโยริโตโมะ (ญี่ปุ่น) จากนั้น ผู้เล่นแต่ละคนจะต้องสุ่มเลือกค่าสถิติของผู้นำและผู้สืบทอด ผู้เล่นจะต้องหยุดตัวเลขสุ่มเพื่อเลือกค่าสถิติที่แน่นอน สิ่งนี้จะทำจนกว่าจะเลือกค่าสถิติทั้งหมดสำหรับตัวละครบางตัว แต่สามารถทำใหม่ได้ หลังจากที่ทุกคนพร้อมแล้ว เกมก็จะเริ่มต้นขึ้น โดยประเทศในทวีปยูเรเชียได้หมุนเวียนแทรกซอน เมื่อพวกเขาแทรกซอนไปในประเทศหนึ่ง ก็หมายความว่าพวกเขาได้ใช้ตาเดินของพวกเขา เมื่อมาถึงประเทศของผู้เล่น พวกเขาต้องเลือกสามตัวเลือก ซึ่งตัวเลือกเหล่านี้ประกอบด้วยการฝึกทหาร, การซื้อสินค้า/ปริมาณบางอย่างจากพ่อค้า, การเกณฑ์ทหาร, การส่งสนธิสัญญา หรือการทำสงคราม โดยแต่ละการกระทำจะลบหนึ่งตัวเลือกออกไปจนกว่าจะใช้ครบสามตัวเลือก จากนั้น วงจรจะดำเนินต่อไป เมื่อทุกประเทศใช้ตาเดินของตนแล้ว ฤดูกาลจะเปลี่ยนไปและวงจรก็จะผ่านไปอีกครั้ง แต่ในลำดับที่ต่างกัน ฤดูกาลเป็นตัวกำหนดว่าผู้เล่นจะต้องให้ค่าจ้างกองทัพเมื่อใด, ชาวนาเก็บเกี่ยวพืชผลเมื่อใด, ต้องแจกจ่ายอาหารเมื่อใด ฯลฯ
ใน ค.ศ. 1989 นิตยสาร"คอมพิวเตอร์เกมมิงเวิลด์"กล่าวถึงเกม"เจงกิส ข่าน" ว่า "การจำลองประวัติศาสตร์ที่เกรี้ยวกราดที่สุด, น่าพอใจที่สุด และเข้มข้นที่สุด จนกระทั่งบัดนี้!" ส่วนในการสำรวจเกมสงครามก่อนคริสต์ศตวรรษที่ 20 เมื่อ ค.ศ. 1990 นิตยสารดังกล่าวได้ให้สี่ดาวจากเต็มห้า และเมื่อ ค.ศ. 1993 ได้ให้สามดาว ขณะที่ออร์สัน สก็อต การ์ด มองว่าเกมนี้ไม่ดี โดยเขียนในนิตยสาร"คอมพิวต์!"ที่เปรียบเทียบกับเกม"โรแมนซ์"ว่า "ความน่าเบื่อได้กลับมา" ในส่วนของรูปแบบการเล่น แต่นักวิจารณ์อีกคนของนิตยสารดังกล่าวระบุว่า "เกม"เจงกิส ข่าน" เป็นข้อกำหนดเบื้องต้นที่ยอดเยี่ยมสำหรับประสบการณ์ความเป็นผู้นำที่แท้จริง เพราะมันบังคับให้คุณต้องประเมินทรัพยากรของคุณก่อนตัดสินใจ" ครั้นใน ค.ศ. 2008 อาร์มาญัน ยาวูซ ผู้ร่วมก่อตั้งเทเวิลส์ ซึ่งเป็นบริษัทผู้พัฒนาสัญชาติตุรกี อ้างว่าเกม"เจงกิส ข่าน" ของบริษัทโคอิมีอิทธิพลต่อซีรีส์"เมาต์แอนด์เบลด"ของพวกเขา
Genghis Khan (video game)
เทือกเขาเดวะ
เทือกเขาเดวะ  เป็นเทือกเขาที่ทอดยาวไปทางทิศเหนือและทิศใต้ ตั้งอยู่ทางทิศตะวันตกของภูมิภาคโทโฮกุ ประเทศญี่ปุ่น มีอาณาเขตครอบคลุมจังหวัดอาโอโมริ จังหวัดอากิตะ และจังหวัดยามางาตะยอดเขาที่สูงที่สุดคือภูเขาโจไกมีความสูง 2,236 เมตร
ในปัจจุบันเทือกเขาแห่งนี้เป็นที่สนใจจากพิธีกรรมอากิโนมิเนะ (秋の嶺 "จุดสูงสุดของฤดูใบไม้ร่วง") ซึ่งสังเกตุได้จากศาลเจ้าบนภูเขาฮากูโระของลัทธิชูเง็นโด
Dewa Mountains
โรงเรียนเฉลิมไฉไลวิทยา
โรงเรียนเฉลิมไฉไลวิทยา (ย่อ: ฉ.ฉ.ว.) เป็นอดีตโรงเรียนเอกชน เคยเปิดสอนในระดับเตรียมอนุบาล–มัธยมศึกษาตอนต้น ก่อตั้งในปี พ.ศ. 2500 ทางโรงเรียนมีเอกลักษณ์เฉพาะตัว คือ รับดูแลเด็กพิเศษเข้าเรียนได้ แบ่งเป็นระดับ 2 แบบคือ เด็กพิเศษเป็นน้อยสามารถอยู่ห้องเรียนกับเด็กปกติได้ แต่จะมีเด็กนักเรียนเข้ามาห้องเรียนเขาเรียกชื่อเฉพาะผู้เป็นเด็กพิเศษ เข้าห้องสำหรับนักเรียนที่เป็นเด็กพิเศษ จะใช้เวลาสอนห้องนี้อยู่ประมาณครึ่งชั่วโมงถึงหนึ่งชั่วโมง เรียนเสร็จสามารถกลับมาเข้าห้องเรียนตามปกติได้ เด็กพิเศษเป็นมากต้องอยู่ห้องสำหรับนักเรียนที่เป็นเด็กพิเศษเท่านั้น สังกัดสำนักงานเขตพื้นที่การศึกษาประถมศึกษาสมุทรปราการ เขต 1 ตั้งอยู่ในซอยอักษรลักษณ์ ถนนสุขุมวิท ตำบลปากน้ำ อำเภอเมืองสมุทรปราการ จังหวัดสมุทรปราการ
ในเดือนเมษายน พ.ศ. 2565 โรงเรียนประกาศปิดกิจการ เนื่องจากขาดทุน และมีปัญหาสืบเนื่องจากโรคโควิด-19 ที่กระทบต่อโรงเรียน รวมระยะเวลาที่เปิดทำการเรียนการสอนทั้งสิ้น 65 ปี นับเป็นโรงเรียนเอกชนที่ปิดกิจการแห่งที่ 2 ต่อจากโรงเรียนวรรณวิทย์ในเดือนกุมภาพันธ์ที่ผ่านมา
อาคารโรงเรียน.
โรงเรียนเฉลิมไฉไลวิทยา มีอาคารเรียนทั้งหมด 4 อาคารได้แก่ อาคารเฉลิม อาคารบุญรอด อาคารศรีจรวย และ อาคารไฉไล
อาคารเฉลิม.
อาคารบุญรอด.
เป็นอาคารคอนกรีตเสริมเหล็ก 2 ชั้น ห้องเรียน ห้องสุขา สำหรับเด็กนักเรียนอนุบาล 1-3
อาคารศรีจรวย.
ห้องพยาบาลหญิง ห้องสมุด ห้องกิจกรรมพัฒนาผู้เรียน ห้องเอี่ยมโอภาส ห้องคอมพิวเตอร์ ห้องพักครู ห้องภาษาจีน ห้องทดลองวิทยาศาสตร์ ห้องวิชาการระดับพื้นฐาน ห้องนาฏศิลป์ และห้องพระ ชั้น 5 มีห้องโถงขนาดใหญ่เห็นหลังคาได้ แต่ไม่ถูกใช้งานเพื่อป้องกันการแอบขึ้นชั้น 5 ของเด็กนักเรียน ทำกรงเหล็กขนาดใหญ่ล็อคกุญแจไว้ทางขึ้นบันไดและเขียนป้ายก่อนจะขึ้นชั้น 5 ว่า"ห้ามนักเรียนขึ้นชั้น 5 โดยลำพัง" สำหรับเด็กนักเรียนประถมศึกษา 1 ถึงมัธยมศึกษา 3
อาคารไฉไล.
เป็นอาคารคอนกรีตเสริมเหล็ก 3 ชั้น เดิมทีเป็นสำหรับเด็กนักเรียนมัธยมศึกษา 1-3 ประถมศึกษา 4-6 ย้ายห้องเรียนการชั่วคราวเพื่อรอการต่อสร้างอาคารใหม่เสร็จ ห้องพระพุทธศาสสนา ห้องพลศึกษา ห้องดนตรีไทย ห้องการศึกษาพิเศษ ห้องพยาบาลชาย เวทีแสดง
บ้านห้วยบง
หมู่บ้านห้วยบง หรือตลาดห้วยบง แบ่งการปกครองออกเป็น 3 หมู่บ้าน คือ บ้านห้วยบง บ้านทรัพย์สมบูรณ์ และบ้านโปร่งใหญ่ เป็นหมู่บ้านในตำบลห้วยบง อำเภอด่านขุนทด จังหวัดนครราชสีมา
หมู่บ้านห้วยบง เดิมคือ หมู่ที่ 18 ตำบลหินดาด อำเภอด่านขุนทด จังหวัดนครราชสีมา
ต่อมาวันที่ 30 สิงหาคม พ.ศ. 2526 ตำบลห้วยบง แยกออกจากตำบลหินดาด อำเภอด่านขุนทด จังหวัดนครราชสีมา บ้านห้วยบงจึงถูกโอนมาเป็นหมู่ที่ 1 ตำบลห้วยบง
เนื่องจากบ้านห้วยบงมีพื้นที่และประชากรมาก จึงมีการแยกพื้นที่บางส่วนออกเป็น บ้านทรัพย์สมบูณ์ หมู่ที่ 15 และ บ้านโปร่งใหญ่ หมู่ที่ 20 ดังเช่นในปัจจุบัน
หมู่บ้านห้วยบง บ้านทรัพย์สมบูรณ์ และบ้านโปร่งใหญ่ มีประชากรรวมทั้งหมด 1,654 คน แบ่งเป็น ชาย 837 คน หญิง 817 คน
แรมไชท์
ยาค็อพ ฟุกเกอร์
ยาค็อพ ฟุกเกอร์ ฟ็อน เดอ ลิลลี (; 6 มีนาคม ค.ศ. 1459 – 30 ธันวาคม ค.ศ. 1525) ที่รู้จักกันในนามยาค็อพผู้ร่ำรวย หรือบ้างเรียกว่า ยาค็อพที่ 2 เป็นพ่อค้า ผู้ประกอบการเหมืองแร่ และนายธนาคารชาวเยอรมันคนสำคัญ เขาเป็นทายาทของตระกูลฟุกเกอร์ที่เป็นพ่อค้าซึ่งตั้งอยู่ในเมืองจักรวรรดิผสมของเอาคส์บวร์ค ซึ่งเขาได้เกิดและต่อมายังได้รับการยกฐานะผ่านการแต่งงานกับแกรนด์แบร์กเกอร์แห่งเอาคส์บวร์ค ("Großbürger zu Augsburg") ภายในเวลาไม่กี่ทศวรรษ เขาได้ขยายกิจการครอบครัวไปสู่ธุรกิจที่ดำเนินงานไปทั่วยุโรป เขาเริ่มเข้าศึกษาเมื่อมีอายุ 14 ปีในเมืองเวนิส ซึ่งเป็นที่อยู่อาศัยหลักของเขาจนถึง ค.ศ. 1487 ในขณะเดียวกัน เขาเป็นทั้งนักบวชและคอยดูแลเหล่านักบวชผู้ถือศีลกิตติมศักดิ์ (Prebendary) แม้ว่าเขาจะอาศัยอยู่ในอาราม ยาค็อพก็หาเวลาในการศึกษาประวัติศาสตร์ของการลงทุนในตลาดเอเชียช่วงยุคแรก มูลค่าสุทธิของเขาตอนที่เขาได้เสียชีวิตลงซึ่งประมาณอยู่ที่ 2 ล้านกิลเดอร์ ซึ่งทำให้อัตราเงินเฟ้อประมาณอยู่ที่ 309 พันล้านดอลลาร์สหรัฐ (สกุลเงินดอลลาร์ในปี ค.ศ. 2020) ในช่วงเวลาที่เขาเสียชีวิตใน ค.ศ. 1525 ความมั่นคั่งส่วนตัวของฟุกเกอร์เทียบเท่ากับ 2% ของผลิตภัณฑ์มวลรวมในประเทศ (GDP) ของยุโรป
รากฐานของความมั่นคั่งของตระกูลส่วนใหญ่เกิดจากการค้าสิ่งทอผ้ากับอิตาลี บริษัทได้เติบโตอย่างรวดเร็วที่พี่ชายสองคนอย่างอูลริชและเกออร์คเป็นผู้บริหารกิจการและยาค็อพได้เริ่มต้นธุรกรรมทางธนาคารกับราชวงศ์ฮาพส์บวร์ค เช่นเดียวกับสภาปกครองโรมัน และในขณะเดียวกันก็เริ่มต้นการทำเหมืองในทีโรล และตั้งแต่ ค.ศ. 1493 การสกัดแร่เงินและทองแดงในราชอาณาจักรโบฮีเมียและฮังการี ใน ค.ศ. 1525 พวกเขายังได้รับสิทธิ์ในการทำเหมืองปรอทและซินนาบาร์ในอัลมาเดน
ภายหลังปี ค.ศ. 1487 ยาค็อพ ฟุกเกอร์ เป็นหัวหน้าฝ่ายดำเนินงานของธุรกิจฟุกเกอร์โดยพฤตินัย ซึ่งในไม่ช้าก็เกือบที่จะผูกขาดในตลาดทองแดงของยุโรป ทองแดงจากฮังการีถูกขนส่งลำเลียงผ่านทางแอนต์เวิร์ปสู่ลิสบอน และต่อจากนั้นก็ขนส่งทางเรือไปยังอินเดีย ยาค็อพ ฟุกเกอร์ยังให้การสนับสนุนในการเดินทางเพื่อการค้าเพียงครั้งแรกและครั้งเดียวไปยังอินเดียที่เหล่าพ่อค้าชาวเยอรมันได้ให้ความร่วมมือ ในการเดินเรือของกองเรือโปรตุเกสไปยังชายฝั่งตะวันตกของอินเดีย (ค.ศ. 1505-1506) รวมถึงการเดินทางเพื่อการค้าของเสปนไปยังหมู่เกาะมาลูกูซึ่งประสบความล้มเหลว
ด้วยการให้สนับสนุนแก่ราชวงศ์ฮาพส์บวร์คในฐานะนายธนาคาร เขาได้มีอิทธิพลอย่างล้นหลามในการเมืองยุโรปในช่วงเวลาสมัยนั้น เขาได้ให้เงินทุนในการสนับสนุนต่อการเจริญพระชันษาของมัคซีมีลีอานที่ 1 และมีส่วนในการสนับสนุนอย่างมากในการคัดเลือกพระเจ้าชาร์ลที่ 1 แห่งสเปนให้เป็นจักรพรรดิแห่งจักรวรรดิโรมันอันศักดิ์สิทธิ์ ชาร์ลที่ 5 ยาค็อพ ฟุกเกอร์ยังได้ให้เงินทุนในการสนับสนุนต่อการอภิเษกสมรสซึ่งต่อมาได้ส่งผลทำให้ราชวงศ์ฮาพส์บวร์คได้รับราชอาณาจักรโบฮีเมียและฮังการี
ยาค็อพ ฟุกเกอร์ได้รักษามรดกตกทอดและชื่อเสียงที่ยั่งยืนผ่านทางการวางรากฐานของเขาในเอาคส์บวร์ค โบสถ์น้อยที่ได้รับเงินทุนจากเขาและถูกสร้างขึ้นใน ค.ศ. 1509 ถึง ค.ศ. 1512 ซึ่งเป็นอาคารแห่งแรกที่ถูกสร้างขึ้นในสมัยฟื้นฟูศิลปวิทยาของเยอรมนีและมีหลุมฝังศพของเหล่าสามพี่น้องอย่างอูลริช เกออร์คและยาค็อพ ฟุกเกอร์ไรร์ (Fuggerei) ซึ่งถูกก่อตั้งขึ้นโดยยาค็อพใน ค.ศ. 1521 เป็นอาคารที่อยู่อาศัยเพื่อสังคมที่เก่าแก่ที่สุดในโลกที่ยังคงมีการใช้งานอยู่ ดาเมนฮอฟซึ่งเป็นส่วนหนึ่งของฟุกเกอร์ฮอยเซอร์ (Fuggerhäuser) ในเอาคส์บวร์ค ซึ่งเป็นอาคารสายฆราวาสแห่งแรกในสมัยฟื้นฟูศิลปวิทยาและถูกสร้างขึ้นใน ค.ศ. 1515
เมื่อเขาได้เสียชีวิตลงในวันที่ 30 ธันวาคม ค.ศ. 1525 ยาค็อพ ฟุกเกอร์ได้ยกมรดกให้แก่หลานชายของเขานามว่า อันตอน ฟุกเกอร์ บริษัทนั้นมีทรัพย์สินรวมทั้งหมดประมาณ 2,032,652 กิลเดอร์ เขาเป็นหนึ่งในชาวเยอรมันที่เป็นที่รู้จักกันดีที่สุดและเป็นพลเมืองที่มีชื่อเสียงมากที่สุดในเอาคส์บวร์ค ด้วยความมั่นคั่งของเขาทำให้เขาได้รับฉายาว่า "ยาค็อพผู้ร่ำรวย" ใน ค.ศ. 1967 รูปปั้นครึ่งตัวของเขาได้ถูกนำไปวางไว้ที่อนุสรณ์สถานวัลฮัลลา ซึ่งเป็น"หอแห่งเกียรติยศ" ใกล้กับเรเกินส์บวร์ค เพื่อเป็นการให้เกียรติแก่ชาวเยอรมันผู้ที่มีชื่อเสียงและได้รับการสรรเสริญยกย่อง
ภูมิหลัง การศึกษา และปีช่วงแรกในเวนิส.
ยาค็อพ ฟุกเกอร์เกิดเป็นบุตรชายคนที่สิบในเหล่าบุตรทั้งสิบเอ็ดคนของยาค็อพ ฟุกเกอร์ ผู้อาวุโส (ค.ศ. 1398–1469) และภรรยาของเขานามว่า บาร์บาร่า บาซินเงอร์ (ค.ศ. 1419–1497), ธิดาของมุนซ์ไมสเตอร์ ฟรานซ์ บาซินเงอร์ ตระกูลฟุกเกอร์ได้สร้างชื่อเสียงให้กับพวกเขาเองในฐานะพ่อค้าที่ประสบความสำเร็จในเมืองแห่งนี้ ฮันส์ ฟุกเกอร์ ผู้เป็นปู่ของยาค็อพ ฟุกเกอร์ ผู้ร่ำรวย ได้เข้ามาอาศัยในเมืองเอาคส์บวร์คใน ค.ศ. 1367 กลายเป็นชาวเมืองผ่านทางการแต่งงานและได้รับความมั่นคั่งมหาศาลจากการค้าสิ่งทอผ้ากับอิตาลี ไม่กี่ปีก่อนที่เขาจะเสียชีวิต บุตรชายของเขาอย่างยาค็อพ ฟุกเกอร์ ผู้อาวุโส เป็นหนึ่งในชาวเมืองที่ร่ำรวยที่สุดของเอาคส์บวร์ค
พี่ชายคนโตสองคนของยาค็อพที่มีนามว่า อูลริช (ค.ศ. 1441–1510) และเกออร์ค (ค.ศ. 1453–1506) ได้สร้างรากฐานสำหรับการเติบโตของบริษัทในยุโรป ราวปี ค.ศ. 1470 พวกเขาได้ก่อตั้งโรงงานในเวนิสและเนือร์นแบร์ค ซึ่งเป็นศูนย์กลางการึ้าที่สำคัญ อันเดรสและฮันส์ผู้เป็นพี่ชายของยาค็อพ ฟุกเกอร์ซึ่งทั้งคู่ได้เสียชีวิตลงในเวนิส มาร์คัสผู้เป็นพี่ชายอีกคนได้เป็นนักบวชและตั้งแต่ ค.ศ. 1470 เป็นนักเขียนคนหนึ่งในสถานที่เก็บเอกสารของสมเด็จพระสันตะปาปา(papal chancery) ในกรุงโรมที่ซึ่งเขาได้เสียชีวิตลง ใน ค.ศ. 1478 พี่ชายของเขาอีกคนนามว่า ปีเตอร์ ได้เสียชีวิตลงด้วยโรคระบาดในเนือร์นแบร์ค ใน ค.ศ. 1473
เงินกู้ที่ได้มอบให้กับจักรพรรดิฟรีดริชที่ 3 และเสบียงที่ส่งมอบให้กับคณะผู้ติดตามของพระองค์โดยอูลริช ฟุกเกอร์ ซึ่งเป็นเหตุผลที่ตระกูลได้รับตราอาร์มที่เป็นสัญลักษณ์ดอกลิลลีใน ค.ศ. 1473 "ออฟ เดอะ ลิลลี่" เป็นชื่อที่ถูกเรียกตามสัญลักษณ์ตราอาร์มนี้ทำให้สายตระกูลของฟุกเกอร์แตกต่างจากสาขาตระกูลที่มีชื่อเรียกว่า "ออฟ เดอะ โด" (ซึ่งแปลว่า กวางเพศเมีย)
จนถึงปี ค.ศ. 2009 นักประวัติศาสตร์สันนิษฐานว่า ยาค็อพ ฟุกเกอร์ ซึ่งเป็นหนึ่งในคณะนักบวชผู้เยาว์ (minor order) เมื่อมีอายุได้ 12 ปี ซึ่งได้อาศัยอยู่ในฐานะแคนันในโบสถ์ที่ตั้งอยู่ในแฮรีเดิน เอกสารจากหอจดหมายเหตุแห่งรัฐออสเตรียได้แสดงให้เห็นว่า ยาค็อพ ฟุกเกอร์เป็นตัวแทนของธุรกิจครอบครัวของคนในเวนิส ใน ค.ศ. 1473 เมื่ออายุ 14 ปี งานวิจัยอื่น ๆ พบว่า ยาค็อพ ฟุกเกอร์ได้ใช้เวลาหลายปี ระหว่างปี ค.ศ. 1473 และ ค.ศ. 1487 โดยส่วนใหญ่อยู่ที่ Fondaco dei Tedeschi ซึ่งเป็นบ้านของพ่อค้าชาวเยอรมันในเวนิส เวนิสเป็นศูนย์กลางการค้าที่สำคัญที่สุดแห่งหนึ่งในขณะนั้นได้รับการพิสูจน์แล้วว่าเป็นสภาพแวดล้อมในอุดมคติสำหรับการศึกษาด้านการธนาคารและการค้าโลหะของยาค็อพ ฟุกเกอร์ การพักอาศัยอยู่อันยาวนานในอิตาลียังได้ช่วยในการนำรูปแบบสมัยฟื้นฟูศิลปวิทยามาสู่ภูมิภาคเยอรมัน ด้วยเงินทุนของเขาในการสร้างอาคารหลังแรกในรูปแบบนี้ซึ่งมีต้นกำเนิดในอิตาลี โครงสร้างทางกฎหมายและสถาปัตยกรรมของเวนิสก็มีอิทธิพลอย่างมากต่อการระดมทุนของฟุกเกอร์ไรน์ ซึ่งมีลักษณะที่คล้ายกับที่อยู่อาศัยทางสังคมของเวนิส
จุดเริ่มต้นของการขุดเหมืองแร่และการค้าโลหะ.
ยาค็อพ ฟุกเกอร์ได้วางรากฐานของธุรกิจทำเหมืองแร่ในซัลทซ์บวร์ค เขาได้ให้เงินกู้แก่เจ้าของเหมืองแร่เงินอิสระในภูเขาแอล์ปหินชนวนซัลทซ์บวร์ค ซึ่งมีความต้องการเงินทุนใหม่อย่างมั่นคง แทนที่จะได้รับเอกสารใบแจ้งหนี้ตามปกติ เขาเรียกร้องให้ "Kuxe" กลายเป็นผู้ถือหุ้นหลักในเหมืองแร่และด้วยเหตุนี้จึงได้บังคับให้ผู้ดำเนินการเหมืองแร่ในพื้นที่แก๊สชไตน์และ Schladming ทำการขายแร่เงินโดยตรงให้กับตระกูลฟุกเกอร์ แทนที่จะเป็นพ่อค้าคนกลาง
ยาค็อพ ฟุกเกอร์เป็นผู้รับผิดชอบในธุรกิจของครอบครัวในเอาคส์บวร์ค ทีโรล เวนิส และโรม ราวปี ค.ศ. 1485 ครอบครัวยังได้ก่อตั้งโรงงานในอินส์บรุค(ตั้งแต่ ค.ศ. 1510 ใน Hall นับตั้งแต่ ค.ศ. 1538 ใน Schwaz) โดยการกู้ยืมเงินเพียงเล็กน้อย เขาได้เข้าหาเป็นคนแรกในการติดต่อกับอาร์ชดยุกซีกิสมุนด์ สมาชิกของราชวงศ์ฮาพส์บวร์คซึ่งเป็นเจ้าของแต่เพียงผู้เดียวในสิทธิ์ในทรัพย์สินของทีโรล ซึ่งได้รับอนุญาตสำหรับการทำเหมืองให้กับนักลงทุนเอกชน ซึ่งในทางกลับกันจะต้องจ่ายส่วนแบ่งกำไรของพวกเขาให้กับซีกิสมุนด์ แม้ว่าจะได้รับรายได้นี้ เขาก็ต้องประสบภาวะขาดเงินอย่างต่อเนื่องเพราะใช้ชีวิตที่ฟุ่มเฟือย มีบุตรนอกสมรสหลายคน และโครงการสิ่งก่อสร้างที่กว้างขวางของเขา ยาค็อพ ฟุกเกอร์เป็นผู้รับผิดชอบในการจ่ายค่าปฏิกรรมสงครามด้วยจำนวน 100,000 กิลเดอร์ให้กับเวนิสในที่สุด ในปี ค.ศ. 1488 หนี้ทั้งหมดที่มีมากกว่า 150,000 กิลเดอร์ เป็นที่น่าสังเกตตรงที่รูปแบบการชำระเงิน แทนที่จะจ่ายให้แก่เฟือสท์โดยตรง ตระกูลฟุกเกอร์ได้จ่ายเงินให้กับเจ้าหนี้ เช่นเดียวกับการจ่ายค่าจ้างให้กับราชสำนักและช่างฝีมือ ใน ค.ศ. 1517 ตระกูลฟุกเกอร์ได้จัดหาเงินทุนมากกกว่าครึ่งหนึ่งของงบประมาณสาธารณะของทีโรล ด้วยเหตุนี้ บางครั้งพวกเขาก็มีสิทธิ์ได้รับแร่เงินและทองแดงทั้งหมดมาจากทีโรล
ความสัมพันธ์กับมัคซีมีลีอานที่ 1.
การขยายธุรกิจที่มีความเสี่ยงสูง แม้ว่าจะมีสายสัมพันธ์ทางธุรกิจที่ทำกำไรอย่างมากกับมัคซีมีลีอานที่ 1 ซึ่งได้รับการส่งเสริมอย่างไม่ต้องสงสัยโดยยาค็อพ ในความเห็นของเขา ราชวงศ์ฮาพส์บวร์คจะต้องก้าวขึ้นมามีอำนาจที่เหนือกว่าและราชวงศ์ภายในภูมิภาคเยอรมนี และดังนั้นจึงสมควรที่จะได้รับการสนับสนุนทางการเงินและการเมืองของเขา ยาค็อพ ฟุกเกอร์ได้เข้าพบกับกษัตริย์ผู้วัยพระเยาว์ชาวโรมัน-เยอรมันเป็นครั้งแรกใน ค.ศ. 1489 ที่งานแสดงสินค้าแฟรงก์เฟิร์ต ในช่วงเวลานั้น แผนการของเขาสำหรับดัชชีแห่งทีโรลที่เป็นอิสระได้รับความเห็นด้วยกับ Johann Waldner ผู้เป็นอัครมหาเสนาบดีของกษัตริย์ เมื่อวันที่ 16 มีนาคม ค.ศ. 1490 ซีกิสมุนด์และเหล่าฐานันดร(estates) แห่งทีโรลได้ร่วมมือกับกษัตริย์มัคซีมีลีอานที่ 1 อีกด้วย อาร์ชดยุกต้องลาออกจากตำแหน่งภายใต้แรงกดดันจากเหล่าฐานันดร ซึ่งได้กล่าวหาว่าเขาดูแลบริหารจัดการที่ไม่ดี และทรัพย์สินของเขาได้ตกไปเป็นของกษัตริย์ มัคซีมีลีอานทรงให้คำมั่นสัญญาว่าจะชำระคืนเงินกู้ทั้งหมดให้กับยาค็อพ ฟุกเกอร์
ดังนั้นธุรกิจของตระกูลฟุกเกอร์จึงกลายเป็นหนึ่งในผู้สนับสนุนทางการเงินที่สำคัญที่สุดของมัคซีมีลีอาน ซึ่งนับตั้งแต่ปี ค.ศ. 186 ทรงเป็นหนึ่งในผู้สำเร็จราชการแทนพระองค์ของจักรพรรดิโรมันอันศักดิ์สิทธิ์ ภายหลังจากจักรพรรดิฟรีดริชที่ 3 ผู้เป็นพระราชบิดาของพระองค์ทรงสวรรคตใน ค.ศ. 1493 พระองค์ทรงกลายเป็นจักรพรรดิที่มีอำนาจปกครองสูงสุด แม้ว่าจะมีปัญหาทางการเงินอย่างต่อเนื่องเพราะการใช้วิถีชีวิตที่ฟุ่มเฟือยและโครงการทางการเมืองอันล้มเหลวมากมาย ในรัชสมัยของพระองค์จะแสดงให้เห็นว่าราชวงศ์ฮาพส์บวร์คได้รับราชอาณาจักรสเปน โบฮีเมีย และฮังการี โดยไม่ใช่มาจากการทำสงคราม แต่มาจากการจัดเตรียมอภิเษกสมรสเพื่อผลประโยชน์ซึ่งได้รับทุนจากความช่วยเหลือของยาค็อพ ฟุกเกอร์
เมื่อวันที่ 15 กรกฎาคม ค.ศ. 1507 มัคซีมีลีอานที่ 1 ทรงขายเคาน์ตีแห่งเคียร์ชแบร์กซึ่งตั้งอยู่ที่อุล์ม อำนาจปกครองที่อยู่ติดกันของไวเซนฮอร์นกับเมืองที่เกี่ยวข้อง เช่นเดียวกับอำนาจปกครองของวูลเลนสเตทเทินและฟาฟเฟินโฮเฟิน (โรธ) จากดินแดนฮาพส์บวร์คในออสเตรียไกลออกไป(Further Austria) แก่ยาคอบ ฟุกเกอร์ มัคซีมีลีอานที่ 1 ทรงสวมมงกุฎด้วยพระองค์เองเป็นจักรพรรดิโรมันอันศักดิ์สิทธิ์ใน ค.ศ. 1508 ทรงได้รับการจ่ายเงินจำนวน 50,000 กิลเดอร์สำหรับการขายเหล่านี้
มัมลุก
จอมราชันบัลลังก์อมตะ
จอมราชันบัลลังก์อมตะ  เป็นละครโทรทัศน์แนวโรแมนติก-แฟนตาซีของเกาหลีใต้ปี 2020 นำแสดงโดย อี มิน-โฮ, คิม โก-อึน, Woo Do-hwan, Kim Kyung-nam, Jung Eun-chae และ Lee Jung-jin เขียนบทโดย Kim Eun-sook และผลิตโดย Hwa&amp;Dam Pictures และบริษัทแม่ Studio Dragon ซีรีส์นี้ฉายรอบปฐมทัศน์ทาง เอสบีเอส ทีวี และ เน็ตฟลิกซ์ สำหรับผู้ชมทั่วโลกเมื่อวันที่ 17 เมษายน ค.ศ. 2020
ได้รับการยกย่องว่าเป็นหนึ่งในซีรีส์ที่คาดว่าจะมาแรงที่สุดในช่วงครึ่งแรกของปี เนื่องด้วยนักแสดง บทละคร การประชาสัมพันธ์และงบประมาณการผลิตที่มหาศาล ซีรีส์นี้จึงสร้างสถิติเรตติ้งละครสูงสุดในวันศุกร์และวันเสาร์ของ เอสบีเอส ใน ค.ศ. 2020 โดยยังคงครองตำแหน่งอันดับ 1 ในชาร์ตละคร Wavve รายสัปดาห์เป็นเวลาแปดสัปดาห์ติดต่อกัน และถูกจัดให้เป็นซีรีส์ละครเกาหลีที่ได้รับความนิยมมากที่สุดใน เน็ตฟลิกซ์ ในอินเดีย มาเลเซีย ฟิลิปปินส์ และสิงคโปร์ และเป็นหนึ่งในสองอันดับแรกในสหรัฐอเมริกา ซีรีส์เรื่องนี้ได้รับบทวิจารณ์ที่หลากหลายและเรตติ้งผู้ชมทีวีในประเทศที่ต่ำกว่าที่คาดในตอนต่อ ๆ มา โดยสื่อระบุว่าเป็นการแข่งขันจากแพลตฟอร์มสตรีมมิ่งและการวิจารณ์บทละคร การผลิต และประเด็นโต้เถียงต่าง ๆ
ยาโคบ ฟุกเกอร์
วัดเจริญสมณกิจ (จังหวัดภูเก็ต)
วัดเจริญสมณกิจ เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลตลาดใหญ่ อำเภอเมืองภูเก็ต จังหวัดภูเก็ต มีเนื้อที่ดิน 12 ไร่ 3 งาน 4 ตารางวา
วัดเจริญสมณกิจ หรือ วัดหลังศาล เพราะวัดตั้งอยู่ด้านหลังของศาลจังหวัด เริ่มสร้างเมื่อ พ.ศ. 2494 โดยชาวบ้านได้ร่วมกันสร้าง โดยได้ซื้อที่ดินจากนายบวร กุลวนิช เนื้อที่ 8 ไร่ สร้างเป็นที่พักสงฆ์ขึ้นถวายพระอาจารย์เทศก์ หรือพระนิโรธรังสีคัมภีร์รปัญญาจารย์ ซึ่งเดินธุดงค์มาจากทางภาคตะวันออกเฉียงเหนือของประเทศไทย พร้อมด้วยพระสหจร ต่อมานายบวร กุลวนิช ได้มอบที่ดินถวายเพิ่ม 4 ไร่ 3 งาน 4 ตารางวา รวมเป็นเนื้อที่ 12 ไร่ 3 งาน 4 ตารางวา ได้รับอนุญาตสร้างวัดเมื่อวันที่ 12 เมษายน พ.ศ. 2503 กระทรวงศึกษาธิการประกาศตั้งเป็นวัดโดยถูกต้องตามกฎหมายเมื่อวันที่ 26 มีนาคม พ.ศ. 2505
วัดเจริญสมณกิจได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508 เขตวิสุงคามสีมา กว้าง 30 เมตร ยาว 60 เมตร ได้ผูกพัทธสีมาวันที่ 19 มีนาคม พ.ศ. 2511
ที่ตั้งวัดอยู่เชิงเขาโต๊ะแซะ มีพื้นที่เป็นขั้น ๆ ทั้งหมด 7 ขั้น เสนาสนะในวัดได้แก่ อุโบสถกว้าง 7 เมตร ยาว 21.75 เมตร สร้างเมื่อ พ.ศ. 2511 หลังคา 3 ลด ช่อฟ้าใบระกาประดับด้วยกระจกสี ศาลาการเปรียญกว้าง 9 เมตร ยาว 14 เมตร สร้างเมื่อ พ.ศ. 2498 และกุฏิสงฆ์ จำนวน 18 หลัง นอกจากนั้นยังมีสถานีวิทยุเสียงธรรม ศูนย์เด็กเล็กวัดเจริญสมณกิจ มูลนิธิวัดเจริญสมณกิจ
ทางหลวงแผ่นดินหมายเลข 3222
ทางหลวงแผ่นดินหมายเลข 3222 หรือ ถนนแก่งคอย – บ้านนา เป็นทางหลวงแผ่นดินที่เชื่อมต่อระหว่างจังหวัดสระบุรี กับ จังหวัดนครนายก มีระยะทางตลอดทั้งสาย 38.947 กิโลเมตร โดยเป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นบนถนนมิตรภาพ ตำบลแก่งคอย อำเภอแก่งคอย ไปทางทิศใต้ และตัดกับทางหลวงพิเศษหมายเลข 6 ที่ทางแยกต่างระดับแก่งคอย ที่ตำบลชำผักแพว เข้าสู่เขตอำเภอบ้านนา จังหวัดนครนายก แล้วไปสิ้นสุดที่แยกแก่งคอย ตัดกับทางหลวงแผ่นดินหมายเลข 33 ในตำบลบ้านนา อำเภอบ้านนา เป็นเส้นทางในความรับผิดชอบของแขวงทางหลวงสระบุรี และ แขวงทางหลวงนครนายก
แซร์เวสทอน
แซร์เวสทอน ( "Sarvestân", "ดินแดนแห่งต้นซีดาร์") เป็นเมืองและเมืองหลักในเทศมณฑลแซร์เวสทอน จังหวัดฟอร์ส ประเทศอิหร่าน จากสำมะโน พ.ศ. 2549 เมืองนี้มีประชากร 16,846 คนใน 4,094 ครัวเรือน
งานชุมนุมที่มอสโก พ.ศ. 2565
"เพื่อโลกที่ไร้ซึ่งลัทธินาซี"  เป็นงานชุมนุมทางการเมืองและคอนเสิร์ตที่จัดขึ้นที่สนามกีฬาลุจนีกี กรุงมอสโก เมื่อวันที่ 18 มีนาคม ค.ศ. 2022 ซึ่งเป็นวันครบรอบ 8 ปีการผนวกไครเมียโดยสหพันธรัฐรัสเซีย ประธานาธิบดีวลาดิมีร์ ปูติน ซึ่งปรากฎตัวต่อสาธารณชนในงานนี้เป็นครั้งแรก หลังการประกาศเคลื่อนกองทัพเข้ารุกรานยูเครน กล่าวสุนทรพจน์เพื่ออธิบายเหตุผลในการกระทำดังกล่าว และยกย่องกองทัพรัสเซียต่อฝูงชน ตำรวจนครบาลมอสโกคาดการณ์ว่ามีผู้เข้าร่วมมากกว่า 200,000 คน สำนักข่าวต่าง ๆ ซึ่งรวมถึงบีบีซี และ "มอสโกไทมส์" รายงานว่ามีการส่งเจ้าหน้าที่รัฐไปที่สถานที่ และผู้เข้าร่วมคนอื่น ๆ ได้รับเงินหรือถูกบังคับให้เข้าร่วม
2022 Moscow rally
เลือกตั้งซ่อมราชบุรี เขต 3 พ.ศ. 2565
วัดหมอนนาง
วัดหมอนนาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหมอนนาง อำเภอพนัสนิคม จังหวัดชลบุรี ที่ดินตั้งวัดมีเนื้อที่ 10 ไร่ 80 ตารางวา ปัจจุบันมีพระอธิการโพธิรัตน์ จิตฺตปญฺโญ ดำรงตำแหน่งเจ้าอาวาส
วัดหมอนนางตั้งวัดเมื่อ พ.ศ. 2385 เดิมวัดนี้มีชื่อเรียกว่า วัดหนองบัว เหตุเพราะเคยอยู่ริมหนองขนาดใหญ่ มีกอบัวขึ้นอยู่เต็มหนอง ต่อมาได้ย้ายมาตั้งทางทิศตะวันตก และห่างจากวัดเดิมครึ่งกิโลเมตร ด้วยเหตุผลประการใดนั้นไม่ปรากฏหลักฐาน ได้รับการตั้งชื่อวัดใหม่ว่า "วัดหมอนนาง" ซึ่งเป็นการตั้งชื่อตามชื่อของหมู่บ้านหมอนนางสิบสอง แต่ตัดคำว่า "สิบสอง" ออกคงเห็นว่ายาวเกินไป บริเวณที่ตั้งวัดกองหินตามธรรมชาติ ลักษณะคล้ายหมอน เรียกว่าหมอนนางสิบสองใกล้กับถ้ำนางสิบสอง อยู่ในที่ดินของศาลเจ้าจีนชื่อ "ศาลเจ้าแม่นางสิบสอง" เดิมก้อนหินมีจำนวน 12 ก้อนวางกองรวมกันอยู่ ปัจจุบันเหลือเพียง 4 ก้อน
วัดได้รับพระราชทานวิสุงคามสีมาเมื่อวันที่ 17 มกราคม พ.ศ. 2441 ได้รับพระราชทานวิสุงคามสีมาครั้งหลังเมื่อวันที่ 16 เมษายน พ.ศ. 2547
คณะซี. เอ็ม. เอ.
ทางหลวงแผ่นดินหมายเลข 3220
ทางหลวงแผ่นดินหมายเลข 3220 (สายแยกสะแกกรัง – โกรกพระ) เป็นทางหลวงแผ่นดินที่เชื่อมต่อระหว่างจังหวัดอุทัยธานี กับ จังหวัดนครสวรรค์ มีระยะทางตลอดทั้งสาย 17.941 กิโลเมตรเป็นถนนขนาด 2 ช่องจราจรสวนทาง ยกเว้นในเขตชุมชนจะเป็นถนนขนาด 4 ช่องจราจรไป-กลับ โดยทางหลวงสายนี้เริ่มต้นที่แยกสะแกกรัง ตัดกับทางหลวงแผ่นดินหมายเลข 333 ตำบลอุทัยใหม่ อำเภอเมืองอุทัยธานี ไปทางทิศใต้ และผ่านแยกแขวงการทาง ตัดกับทางหลวงแผ่นดินหมายเลข 3221 และเข้าสู่เขตอำเภอโกรกพระ จังหวัดนครสวรรค์ แล้วไปสิ้นสุดที่แยกแก้วตา ตัดกับทางหลวงแผ่นดินหมายเลข 3319 ในตำบลเนินกว้าว อำเภอโกรกพระ เป็นเส้นทางในความรับผิดชอบของแขวงทางหลวงอุทัยธานี และ แขวงทางหลวงนครสวรรค์ที่ 1
นาธาน บาร์ทลิง
นาธาน บาร์ทลิง (; เกิด: 12 ธันวาคม พ.ศ. 2535) เป็นยูทูบเบอร์ชาวอเมริกัน รู้จักกันในนามช่องยูทูบของเขาชื่อว่า My Mate Nate เขาเริ่มทำวิดีทัศน์ในช่วง พ.ศ. 2557 โดยเขาพำนักอยู่ในประเทศไทยทำวิดีทัศน์แนวแกล้งจนมีผู้ติดตามบนช่องยูทูบมากกว่า 12 ล้านคน
นาธานเกิดในรัฐยูทาห์ สหรัฐ เขาเกิดในครอบครัวมีลูกสี่คน โดยเป็นคนน้องสุด เขาจบการศึกษาในรัฐแคลิฟอร์เนีย จากนั้น เมื่ออายุ 19 ปี เป็นครูสอนศาสนากับเพื่อนในจังหวัดยโสธร ต่อมา ย้ายไปสอนภาษาอังกฤษโดยพำนักที่ประเทศลาว เขาเริ่มอัปโหลดวิดีทัศน์บนช่องยูทูบของเขาแนวแกล้งจนเป็นที่นิยมในสังคมออนไลน์ ในปี พ.ศ. 2558 เขาย้ายที่พำนักมาในกรุงเทพมหานคร โดยเริ่มทำวิดีทัศน์แนววล็อก การแกล้งคนในที่สาธารณะ และการสังเกตปฏิกิริยาหมู่ชน อันเป็นวิดีทัศน์บนยูทูบแนวแกล้งครั้งแรกของประเทศไทย
ในเดือนมิถุนายนและเดือนกรกฎาคม พ.ศ. 2560 เขาถูกกระแสสังคมในการอัปโหลดวิดีทัศน์บนช่องยูทูบของเขาว่า "ไม่เหมาะสม" อย่างวิดีทัศน์แมวผูกกับลูกโป่งลอยขึ้นฟ้าและแมงป่องต่อยกับแมวกับวิดีทัศน์ทดลอง "เอาเหรียญวางบนรางรถไฟ" โดยวางเงินเหรียญให้รถไฟทับ จากวิดีทัศน์ดังกล่าวทำให้กลุ่มคนรักสัตว์ดำเนินคดีทารุณกรรมสัตว์ และการรถไฟแห่งประเทศไทยดำเนินคดีร่วมตำรวจรถไฟตามประมวลกฎหมายอาญา
นาธานเคยแต่งงานกับวัลลภา ทองปาน (ลูกหมี) ต่อมาได้เลิกรากันไป ปัจจุบัน นาธานคบหากับปวรวรรณ วีระภุชงค์ (เอวา)
บริษัท โรงพยาบาลจุฬารัตน์ จำกัด (มหาชน) เป็นบริษัทที่ประกอบกิจการโรงพยาบาลเอกชน มีทุนจดทะเบียนรวม 1,100 ล้านบาท ประกอบด้วยบริษัทย่อยจำนวน 10 บริษัท มีสาขาของโรงพยาบาลสถานพยาบาลและคลินิกในกลุ่มรวมทั้งหมด 14 แห่ง ครอบคลุมพื้นที่ในกรุงเทพมหานคร จังหวัดสมุทรปราการ จังหวัดฉะเชิงเทรา จังหวัดปราจีนบุรี จังหวัดชลบุรี จังหวัดสระแก้ว และจังหวัดระยอง
บริษัทเริ่มก่อตั้งเมื่อ พ.ศ. 2529 ภายใต้ชื่อบริษัท เทพารักษ์เวชชกิจ จำกัด นำโดยนายแพทย์กำพล พลัสสินทร คณะแพทย์และนักธุรกิจ ให้บริการในพื้นที่อำเภอบางพลี จังหวัดสมุทรปราการ ภายใต้ชื่อ "โรงพยาบาลจุฬารัตน์" เริ่มต้นขึ้นจากเพียง 26 เตียง โรงพยาบาลตั้งอยู่บนถนนบางนา-ตราด กิโลเมตรที่ 12
จนจัดตั้งบริษัท โรงพยาบาลจุฬารัตน์ จำกัด เมื่อ พ.ศ. 2534 จนถึง พ.ศ. 2537 มีการปรับโครงสร้างกลุ่มบริษัทใหม่โดยปิดการดำเนินงานของนิติบุคคลบางแห่งและได้โอนสินทรัพย์มาเป็นของบริษัท โรงพยาบาลจุฬารัตน์ จำกัด ในฐานะบริษัทย่อย มีการลงทุนในบริษัทย่อย 3 บริษัท ได้แก่ บริษัท บางปะกงเวชชกิจ จำกัด บริษัท คอนวีเนียนซ์ฮอสพิทอล จำกัด และบริษัท ไทยแอมดอน จำกัด
บริษัทได้จดทะเบียนซื้อขายในกลุ่มบริการหมวดธุรกิจการแพทย์ ของตลาดหลักทรัพย์แห่งประเทศไทย ตั้งแต่วันที่ 16 พฤษภาคม พ.ศ. 2556 มีจุดเด่นคือโรงพยาบาลขนาดกลางให้บริการครอบคลุมทั้งผู้ป่วยทั่วไปและผู้ป่วยภายใต้โครงการประกันสังคม และผู้ป่วยตามโครงการของสำนักงานหลักประกันสุขภาพแห่งชาติ (สปสช.)
จากข้อมูลเมื่อวันที่ 31 ธันวาคม พ.ศ. 2563 กลุ่มบริษัทมีโรงพยาบาลจำนวน 9 แห่ง และมีสาขาสถานพยาบาลและคลินิกจำนวน 5 แห่งรวมทั้งสิ้น 14 แห่งและมีเตียงรองรับผู้ป่วย 749 เตียง
ธุรกิจอื่น.
เช่น การนำเข้าและจำหน่ายเครื่องมือแพทย์ ธุรกิจสปาและเสริมความงาม คลินิกแพทย์แผนไทยจุฬารัตน์ ฯลฯ
เฮอร์เบิร์ต คิตชิเนอร์ เอิร์ลคิตชิเนอร์ที่ 1
โฮราชิโอ เฮอร์เบิร์ต คิตชิเนอร์ เอิร์ลคิตชิเนอร์ที่ 1 (, 24 มิถุนายน ค.ศ. 1850 – 5 มิถุนายน ค.ศ. 1916) เป็นนายทหารอาวุโสของกองทัพบกสหราชอาณาจักรและผู้ปกครองอาณานิคมชาวแองโกล-ไอริช คิตชิเนอร์โดดเด่นจากการณรงค์ของจักรวรรดิบริติช การใช้กลยุทธ์ผลาญภพกับชาวบัวร์ การขยายค่ายกักกันของลอร์ดรอเบิตส์ระหว่างสงครามบูร์ครั้งที่สอง และมีบทบาทสำคัญช่วงต้นสงครามโลกครั้งที่หนึ่ง